
Fémgömbhéj erősítésű szintaktikus fémhabok mechanikai tulajdonságai

Fémgömbhéj (tiszta vas) erősítésű Al99,5 AlSi12, AlMgSi1 és AlCu5 mátrixanyagú
kompozitokat állítottunk elő kisnyomású infiltrálással, mely során a gömbhéjak
térkitöltését ~64 tf%-on tartottuk. Az AlMgSi1 és AlCu5 mátrixú próbatestek felét
oldó hőkezelés után vizsgáltuk, másik felét kiválásos keményítés után. Az előállított
kompozitokon zömítővizsgálatokat végeztünk a DIN 50134 szabvány szerint, három
magasság – átmérő viszony mellett (H/D=1, 1,5, 2) esetenként 6-6 próbatesten.
A szerkezeti merevség, platófeszültségek, a teljes elnyelt energiaértékek mind
növekedtek a nagyobb H/D viszonnyal, az 1% alakváltozásig elnyelt energiaértékek
pedig csökkentek. A fémhabjaink nyomószilárdsági értékei ~ 30-80 (MPa) közé
estek a legkisebb az Al99,5 a legnagyobb érték a kiválásosan keményített AlCu5
mátrixú kompozitoké volt, a szerkezeti merevség értékek pedig ~1000-7000 (MPa)
között változtak. A gömbhéj és mátrixanyagok közötti interfészréteg vastagsága az
energiadiszperzív röntgenspektroszkópia szerint 6-12 μm vastagságú volt.



